ችሎቱ በእነ መላኩ ፈንታ የክስ መዝገቦች ላይ የተከሳሾችን የእምነት ክህደት ቃል ሊቀበል ነው
– በእነ መላኩ ፈንታ እና ገበረዋህድ ወልደጊዮርጊስ ሶስት የክስ መዝገቦች ላይ የፌደራሉ ከፍተኛ ፍርድ ቤት 15ኛ ወንጀል ችሎት የተከሳሾችን የእምነት ክህደት ቃል ሊቀበል ነው። በነዚህ ሶስት የክስ መዝገቦች መላኩ ፈንታና ገብረዋህድ ወልደጊዮርጊስን ጨምሮ 66 ግለሰቦችና ኩባንያዎች በከባድ የሙስና ወንጀል ክስ ተመስርቶባቸው ጉዳያቸው በመታየት ላይ መሆኑ ይታወሳልተከሳሾቹ የክስ መቃወሚያ አቅርበው አቃቤ ህግም ምላሽ ሰጥቶ፥ ችሎቱ ግንቦት 23 2006 ዓ.ም ክርክሩን መርምሮ ብይን መስጠቱም አይዘነጋም።ችሎቱ በብይኑ አቃቤ ህግ ከመሰረተባቸው 138 ክሶች 25ቱ ይሻሻሉ ብሎ ማዘዙን ተከትሎ የቀረበለትን ሁለተኛ ዙር መቃወሚያና ምላሽ አስተናግዶ ብይን ለመሰጠት ነበር ለዛሬ ቀጠሮ ይዞ የነበረው18 ተከሳሾች በሚገኙበት 14 13 54 ተብሎ በሚጠራው ሁለተኛው መዝገብ፥ የተከሳሾች ጠበቆች ያቀረቡትን መቃወሚያ ውድቅ በማድረግ አቃቤ ህግ አሻሽል የተባለውን ስድስቱንም ክሶች በተገቢው መንገድ ማሻሻሉ ተገልጿል።አንደኛው ክርክሩ በዚህ መዝገብ በመጠናቀቁ ችሎቱ ተከሳሾች የእምነት ክህደት ቃላቸውነ ይስጡ ብሏል24 ተከሳሾች ባሉበት በ14 13 52 መዝገብ ላይ የሁለቱንም ወገኖች ክርክር በመመርመር የሚሰጠው ብይንና ብይን በተሰጠበት በ14 13 54 መዝገብ ላይ የእምነት ክህደት ቃል ለመቀበል ነው ዛሬ ከስአት በኋላ ችሎቱ ቀጠሮ የያዘው።የኬኬ ሃላፊነቱ የተወሰነ የግል ኩባንያ ባለቤት አቶ ከተማ ከበደ፥ የዛሬውን ጨምሮ በተከታታይ ሶስት ቀጠሮዎች በህመም ምክንያት ሳይገኙ ቀርተዋልበዘውዲቱ ሆስፒታል ህክምና እየተደረገላቸው እንደሆነ የተነገረላቸው አቶ ከተማ ከበደ፥ ህመማቸው ፍርድ ቤት የማያስመጣና ነው ወይስ የሚያስመጣ ነው በሚለው ዙሪያ ፍርድ ቤቱ ማስረጃ እንዲልክ ታዟል።ሁሉም ተከሳሾች ወንጀሉን ፈፅመናል ወይም አልፈጸምንም ብለው ከሚሰጡት የእምነት ክህደት ቃል በኋላ  የአቃቤ ህግ ማስረጃን መስማት ይጠበቃል።ችሎቱ በቀጠሮው መሰረት ሂደቱን እየተመለከተ ነው። (ኤፍ.ቢ.ሲ.)